Το **Νησί Φοίνιξ** (κινέζικα: 鳳凰島), που είναι γνωστό και ως το **Ντουμπάι της Ανατολής**, είναι τεχνητό αρχιπέλαγος το οποίο αποτελείται από δύο χερσαίες μάζες που σχηματίζουν ένα νησιωτικό θέρετρο στην πόλη Σάνια, της επαρχίας Χαϊνάν, στην Κίνα.

Περιγραφή
---------

 Το ανατολικό νησί είναι ανεπτυγμένο. Το δυτικό νησί είναι ακόμα υπό κατασκευή.
Αυτά τα νησιά βρίσκονται στο νοτιοανατολικό τμήμα του κόλπου της Σάνια. Το ανατολικό νησί, το οποίο βρίσκεται πλησιέστερα στην ακτή, είναι πλήρως ανεπτυγμένο, ενώ το δυτικό νησί βρίσκεται ακόμα σε φάση κατασκευής. Το ανατολικό νησί έχει συνολική έκταση 1.250 μέτρα σε μήκος κατά 350 μέτρα σε πλάτος και εκτείνεται σε μια συνολική έκταση 383.825 τετραγωνικών μέτρων. Το νησί συνδέεται με την ακτή με μια γέφυρα μήκους 395 μέτρων. Το δυτικό νησί είναι παρόμοιο από πλευράς μεγέθους και σχήματος και συνδέεται με το ανατολικό νησί με μια μικρή και στενή λωρίδα γης. Ο αρχικός σχεδιασμός και το γενικό σχέδιο για το νησί αναπτύχθηκαν από την κατασκευαστική εταιρεία Leisure Quest International, LLC (ΗΠΑ).

Ανάπτυξη
--------

Το πρόγραμμα του έργου αναπτύχθηκε από την κατασκευαστική εταιρεία Leisure Quest International στις ΗΠΑ, όπως και ο σχεδιασμός του κόνσεπτ και το γενικό σχέδιο ανάπτυξης. Το ακίνητο πωλήθηκε το 2006 σε μια κατασκευαστική εταιρίας από τη Σαγκάη. Η σχεδιαστική ανάπτυξη του έργου ανελήφθη από το αρχιτεκτονικό γραφείο MAD Studio του Πεκίνου, το οποίο υπέγραψε τη σύμβαση το 2007, ενώ η συνολική επένδυση για το έργο υπερβαίνει τα 3 δισεκατομμύρια γουάν (περίπου 464 εκατομμύρια δολάρια). Το έργο αναμένεται να ολοκληρωθεί το 2014.

Οι τιμές των πολυτελών κατοικιών στο Νησί Φοίνιξ κυμαίνονται από 50.000 γουάν έως 100.000 γουάν το τετραγωνικό μέτρο (περίπου 7.700 δολάρια έως 15.400 δολάρια) και είναι συγκρίσιμες με υψηλής ποιότητας ακίνητα στο Πεκίνο και τη Σαγκάη. Σύμφωνα με πρόσφατες αναφορές, οι αξίες των ακινήτων μειώνονται, καθώς επιχειρηματίες και αξιωματούχοι επιδιώκουν να πουλήσουν ακίνητα.

Οι εικόνες του Google Earth με ημερομηνία 21 Φεβρουαρίου 2020 δείχνουν ότι το δυτικό νησί χρησιμοποιείται από την ακτοφυλακή της Κίνας ως αγκυροβόλιο για ορισμένα από τα μεγαλύτερα ποντοπόρα περιπολικά σκάφη της.

Τμήματα
-------

Το ανατολικό νησί χωρίζεται σε οκτώ κύρια τμήματα τα οποία περιλαμβάνουν τα εξής:

* Ξενοδοχείο επτά αστέρων με ύψος 200 μέτρων
* Ξενοδοχείο πέντε αστέρων
* Πέντε κτήρια αποτελούμενα από 28 ορόφους
* Έξι πολυτελείς πολυκατοικίες
* Συνεδριακό κέντρο
* Τερματικό σταθμό φεριμπότ
* Λιμάνι για κρουαζιερόπλοια
* Μαρίνα με θέσεις ελλιμενισμού 150-300 σκαφών
* Ιστιοπλοϊκό όμιλο
* Εστιατόρια
* Εμπορικό κέντρο
* Δρόμο με εμπορικά καταστήματα
* Χώρο άθλησης και αναψυχής
* Θεματικό πάρκο

Παραπομπές
----------

1. ↑  «Reclaiming land from the sea evokes concerns». Features.rr.com. Αρχειοθετήθηκε από το πρωτότυπο στις 16 Μαρτίου 2012. Ανακτήθηκε στις 7 Ιουλίου 2011.
2. ↑  «Phoenix Island: the Oriental Dubai». Visithainan.com.au. Αρχειοθετήθηκε από το πρωτότυπο στις 19 Ιουλίου 2011. Ανακτήθηκε στις 7 Ιουλίου 2011.
3. 1 2 3  «Phoenix Island // Sanya // China // MAD». archiCentral. Αρχειοθετήθηκε από το πρωτότυπο στις 11 Απριλίου 2015. Ανακτήθηκε στις 7 Ιουλίου 2011.
4. 1 2 3 4  «Sanya Phoenix Island Opening Soon!,Freesanya.com News». Freesanya.com. Αρχειοθετήθηκε από το πρωτότυπο στις 23 Ιανουαρίου 2013. Ανακτήθηκε στις 7 Ιουλίου 2011.
5. 1 2  «Sanya Phoenix Island Luxury Resort Condos and Apartments». Property Hainan. 27 Αυγούστου 2010. Ανακτήθηκε στις 7 Ιουλίου 2011.
6. 1 2  «MAD architects: phoenix island». Designboom.com. Ανακτήθηκε στις 7 Ιουλίου 2011.
7. ↑  Hancock, Tom (27 Φεβρουαρίου 2013). «China's Dubai rapidly turning into deserted island». Taipei Times. Ανακτήθηκε στις 5 Μαρτίου 2013.
8. ↑  Google Earth Imagery

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νησί Φοίνιξ** |

* Επίσημος ιστότοπος Αρχειοθετήθηκε 2021-11-07 στο Wayback Machine.
* Εικόνες